### Resume

Udvalget arbejder med et grønt tillæg til mobilitetsplanen, og har ønsket at der sideløbende med planens udarbejdelse udføres en række prøvehandlinger. Prøvehandlingerne skal, gennem midlertidige tiltag, belyse effekten af forskellige løsninger i forhold til at gøre disse permanente.

I september var udvalget på en cykeltur rundt i Vejle by. På turen oplevede udvalget blandt andet de utrygge forhold for cyklister i [adresse], hvor der i dag ingen cykelfaciliteter er. På denne baggrund foreslås det at afmærke midlertidige kantbaner til cyklister i [adresse] i en prøveperiode på 6 måneder.

### Sagsfremstilling

Teknisk Udvalg vedtog 31. maj 2022 pkt. 135 omhandlende principper for udførelse af prøvehandlinger, som en del af arbejdet med det grønne tillæg til mobilitetsplanen. Ved samme lejlighed afsatte udvalget 0,5 mio. kr. til udførelse af midlertidige mobilitetsforsøg. Med denne sag foreslås en prøvehandling rettet mod at forbedre mobiliteten for cyklister i [adresse] i Vejle. Prøvehandlingen foreslås i forlængelse af en cykeltur rundt i Vejle, hvor udvalget blandt andet oplevede de udfordringer som [adresse] skaber for cyklister.

[adresse] udgør en central og naturlig indfaldsvej til [adresse] for trafik fra Jelling, [adresse], [adresse], [adresse] m.fl. Gaden indgår desuden som en del af byens p-søgering og skal dermed skabe nem adgang til de store p-anlæg, herunder p-hus Ebbe Hermansen der vejbetejnes fra [adresse]. Grundet gadens funktion og rolle i mobilitetssystemet er der tale om en central og trafikeret transportkorridor. Der kører dagligt ca. 10.000 køretøjer og 170 cyklister/døgn i gaden, der er indrettet med fortov i begge vejsider, men uden faciliteter for cyklende.

Cykeltrafikken i [adresse] er i dag nødsaget til at køre på kørebanen med den øvrige trafik. Dette medvirker til stor utryghed og ringe trafiksikkerhed for cyklister, fordi parkerede biler i vejsiden kombineret med et smalt vejprofil skaber trange forhold for cyklende, der føler sig klemte mellem den tætkørende motortrafik. Fremkommelighedsmæssigt er cyklisterne udfordret af, at kørebanebredden flere steder er så begrænset, at passage af biler i kø ikke er muligt. Cyklisterne må således indordne sig mellem motortrafikken, og er hverken sikkerheds- eller fremkommeligsmæssigt prioriteret i gaden. Forvaltningen har modtaget flere henvendelser fra borgere der påpeger samme problematiske cykelforhold i [adresse], og som dermed understøtter behovet forbedringer.

Forvaltningen har set nærmere på mulighederne for at forbedre cykelforholdene, og foreslår at afmærke midlertidige kantbaner. Kantbanerne etableres i ca. 1 m bredde på den nuværende kørebane, som derved indsnævres. Der er ikke plads til egentlige cykelbaner, ligesom det heller ikke er muligt at føre kantbanerne helt frem til [adresse] med mindre den eksisterende højresvingsbane fjernes og krydsets kapacitet dermed reduceres betydeligt. For biltrafikken forventes fremkommeligheden let øget idet cykler og biler adskilles mere. Eksisterende parkeringsmuligheder i gaden fjernes i forbindelse med forsøget. Det vil i stedet være muligt at parkere i p-hus Ebbe Hermansen (2 timers gratisk parkering) samt i sidegaderne til [adresse].

Der anbefales en prøveperiode på 6 måneder forløbende fra primo 2023 til medio 2023. Prøvehandlingen har til formål at undersøge om smalle kantbaner kan gøre det mere trygt og fremkommeligt at cykle i [adresse]. Efter prøveperioden gennemføres en evaluering af forsøget. Evalueringen vil omfatter målinger af antallet af cyklister, samt en undersøgelse af cyklisternes oplevelse af trafiksikkerheden og trygheden efter tiltaget. Der gennemføres desuden en undersøgelse af tilfredsheden blandt bilister, beboere og virksomheder i [adresse] samt målinger af forskelle i biltrafikkens fremkommelighed.

Strækningerne hvor der etableres kantbaner er vist på kortbilag.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Forbedring af cykelforholdene vil fremme særligt hverdagscyklismen. [adresse] klimaplan har to mål der vedrører dette: "Vækst i indbyggertal er afkoblet fra vækst i fossil transport" samt "25 % af ture kortere end 5 km foregår på cykel eller elcykel".

### Historik

Teknisk udvalg behandlede den 29. marts 2022 punkt nr. 70, Kommisorium for grønt tillæg til mobilitetsplanen. Kommisoriet indeholder 10 dogmer hvoraf de to sidste omhandler '"at Philip Friis ting".

Teknisk udvalg behandlede den 31. maj 2022 punkt nr. 135, Principper for eksperimenter i grøn mobilitet.

### Teknik- og Miljødirektøren indstiller,

|  |  |
| --- | --- |
| at | prøvehandlingen igangsættes. |

### Beslutning

Godkendt.